– Koop saam met die nuwe skryfbehoeftes vir die jaar ietsie spesiaal om vir hulle op die eerste skool dag te gee – ‘n Mooi lêer, ‘n potlood vol blinkertjies, enige iets anders as die gewone.
– ‘n Spesiale briefie vir elke kind om vir hulle te vertel hoe trots jy op hulle is en hoe opgewonde jy is oor die komende jaar.
Hou ‘n agterste-voor-dag – Doen alles die dag agterste-voor of onderste-bo. Van die klere wat julle aantrek tot waar en hoe julle dinge doen. Eet ontbyt vir aandete. Of begin by die nagereg. Sit onder die tafel en eet. Enige iets om die normale roetine in jul dag op sy kop te keer.
Dankie, Perdepytjie. Ek haal weer my hoed af vir ma’s wat die skool pas hardloop. Dit kan nie maklik wees om taxi te speel, ure te sit met huiswerk (meestal met moeë kinders) en al die baie ander dinge wat saam met skool kom nie. Die lewe met die kinders tuis is soveel rustiger en minder gejaag.
Aaag – dis te oulik! Jy klink vir my na ‘n wonderlike ma wat genoeg tyd aan haar kinders afstaan. O – ok, nou verstaan ek eers dat jy tuisonderrig gee. Dit vra baie van jou. Sterkte.
By ons is daar egter nie ‘n eerste skooldag saam met die skoolkwartale nie – dis midde-in planttyd en die kinders sit elkeen op ‘n trekker druk besig om die oes in te sit. Ons skooljaar begin gewoonlik eers in middel Februarie.